ჰეზბოლას საფრთხე 
ტერორისტულ საფრთხეს აშშ-თვის ჰეზბოლა წარმოადგენს აცხადებს შიდა უსაფრთხოების დეპარტამენტის კომიტეტი
ჰეზბოლა, და არა ალ-ყაიდა წარმოადგენს შეერთებული შტატების მთავარ ტერორისტულ საფრთხეს - აცხადებს შიდა უსაფრთხოების დეპარტამენტის კომიტეტის თავმჯდომარე წარმომადგენელთა პალატაში, პიტერ კინგი. მთავრობის ოფიციალურ პირებთან ერთად გამართულ სპეციალურ მოსმენებზე რესპუბლიკელმა კონგრესმენმა განაცხადა, რომ ირანიდან მართულ სამხედრო დაჯგუფებას ამერიკაში ასობით წარმომადგენელი ჰყავს. ტერორისტულ საფრთხეს წარმომადგენელთა პალატის კომიტეტი ძალზე სერიოზულად იღებს და თვლის, რომ შეერთებული შტატების უსაფრთხოებაში ამ მხრივ ცვლილებები აღინიშნება. - განაცხადა მან. კონგრესმენი კინგის განცხადებით ნიუ იორკში გაეროს ხაზით 84 ირანელი დიპლომატი მუშაობს. მათი ნაწილი ვაშინგტონში იმყოფება. სავარაუდოა, რომ მათ რიგებში ჯაშუშებიც არიან. წარმომადგენელთა პალატის შიდა უსაფრთხოების დეპარტამენტის კომიტეტის მოსმენებზე მოწვეული იყო მიტჩელ სილბერი, ნიუ იორკის პოლიციის სადაზვერვო ინფორმაციის ანალიზის დირექტორი. მისი თქმით უკანასკნელ წლებში ქალაქის პოლიციაში სულ ცოტა 13 ადამიანი დაიკითხა, რომელთაც ირანის მთავრობასთან ჰქონდათ კავშირი და ისინი ნიუ იორკის ღირშესანიშნაობებს უღებდნენ სურათებს. პოლიცია ამ ტიპის საქმიანობას წინასაოპერაციო მეთვალყურეობად განიხილავს. მოსმენებზე მოწმედ გამოვიდა გამოძიების ფედერალური სააგენტოს ყოფილი თანამშრომელი კრის სვეკერი, რომელმაც დაადასტურა, რომ ამერიკის მთავარი ტერორისტული საფრთხე ჰეზბოლაა: - აღნიშნავს ექსპერტი. მაიკლ ბრაუნი ნარკოტიკების გავრცელებასთან მებრძოლი აგენტია. მან აღნიშნა, რომ ჰეზბოლას და გლობალური ნარკო-კარტელების კავშირიც საყურადღებოა. ბატონი ბრაუნის თქმით ირანის რევოლუციური არმია და ჰეზბოლას წევრები ნარკოტიკების გავრცელებაში არიან ჩართულები. - აცხადებს მაიკლ ბრაუნი. მოწმეთა დიდი ნაწილი აცხადებს, რომ თეირანი სავარაუდოდ ამერიკის ტერიტორიაზე უფრო გამოკვეთილი ტერორისტული შეტევისთვის ემზადება. ამ ფაქტის დასადასტურებლად მოსმენებზე მოყვანილი იყო ჩავარდნილი ტერორისტული ოპერაციის მაგალითი, რომელიც შეერთებული შტატების დედაქალაქში საუდის არაბეთის ელჩზე თავდასხმას ითვალისწინებდა და რომელიც სავარაუდოდ თეირანიდან იმართებოდა. კომიტეტის დემოკრატმა წევრმა, მისისიპელმა ბენი ტომპსონმა წარმომადგენელთა პალატის წევრებს აღნიშნულ საკითხში მეტი სიფრთხილის გამოჩენისკენ მოუწოდა. განსაკუთრებით კი იმ კანონმდებლებს, რომლებიც ირანის ბირთვულ პროგრამებთან დაკავშირებით ძალზე მკაცრი ნაბიჯების მომხრე არიან. - აცხადების ის. დემოკრატი კონგრესმენის თქმით თუკი კანონმდებლებს ირანის საკითხებზე სრული ინფორმაციის მოსმენა სურთ, მათ აუცილებლად უნდა მოიწვიონ ეროვნული დაზვერვის დირექტორი ჯეიმს კლაპერი. ოღონდ ამ შემთხვევაში მოსმენები დახურულ კარს მიღმა უნდა გაიმართოს - აღნიშნავს ბატონი ტომპსონი.